Source: https://publications.europa.eu/portal2012-portlet/html/downloadHandler.jsp?identifier=27951f9c-c277-481c-b775-6a27c3c3fb09&format=xhtml&language=ro&productionSystem=cellar&part=
Timestamp: 2019-09-17 09:27:42+00:00
Document Index: 4606044

Matched Legal Cases: ['articolul 7', 'articolul 8', 'articolul 9', 'articolul 15', 'articolul 7', 'articolul 7', 'ARTICOLUL 2']

L_2012126RO.01000101.xml
REGULAMENTUL (UE) NR. 409/2012 AL CONSILIULUI
din 14 mai 2012
de suspendare a aplicării anumitor măsuri restrictive prevăzute în Regulamentul (CE) nr. 194/2008 de reînnoire și de întărire a măsurilor restrictive instituite împotriva Birmaniei/Myanmar
având în vedere Decizia 2012/225/PESC a Consiliului din 26 aprilie 2012 de modificare a Deciziei 2010/232/PESC de reînnoire a măsurilor restrictive împotriva Birmaniei/Myanmar (1),
având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
Regulamentul (CE) nr. 194/2008 al Consiliului (2) dispune anumite măsuri, inclusiv restricții privind anumite importuri din Birmania/Myanmar și exporturi către aceasta, înghețarea fondurilor și resurselor economice ale anumitor persoane și entități, precum și restricții privind finanțarea anumitor întreprinderi.
Ca răspuns la evoluțiile recente din Birmania/Myanmar, Decizia 2012/225/PESC a modificat Decizia 2010/232/PESC (3) pentru a dispune suspendarea, până la 30 aprilie 2013, a tuturor măsurilor restrictive, cu excepția embargoului asupra armelor și a embargoului asupra echipamentelor care ar putea fi folosite pentru represiunea internă.
Prin urmare, Regulamentul (CE) nr. 194/2008 ar trebui modificat în consecință, pentru a suspenda aplicarea majorității măsurilor restrictive.
Suspendarea înghețării fondurilor și resurselor economice ar trebui înțeleasă ca permițând, fără autorizație prealabilă din partea autorităților competente, eliberarea fondurilor și resurselor economice care au fost înghețate în temeiul Regulamentului (CE) nr. 194/2008,
Se suspendă până la 30 aprilie 2013 măsurile menționate la articolele 2, 3, 5 și 6, la articolul 7 alineatul (3), la articolul 8, la articolul 9 alineatul (2), la articolele 11, 12 și 13 și la articolul 15 alineatele (2)-(8) din Regulamentul (CE) nr. 194/2008.
În măsura în care face trimitere la articolul 7 alineatul (3), se suspendă până la 30 aprilie 2013 articolul 7 alineatul (5) din Regulamentul (CE) nr. 194/2008.
Persoanele enumerate în anexă se elimină de pe lista persoanelor din partea J a anexei VI la Regulamentul (CE) nr. 194/2008.
Adoptat la Bruxelles, 14 mai 2012.
(1) JO L 115, 27.4.2012, p. 25.
(2) JO L 66, 10.3.2008, p. 1.
(3) JO L 105, 27.4.2010, p. 22.
PERSOANELE MENȚIONATE LA ARTICOLUL 2
Nan Than Htwe alias Nan Than Htay
Nang Lang Kham alias Nan Lan Khan
Thurane Aung alias Christopher Aung, Thurein Aung
Min Thein alias Ko Pauk
Capitain Htun Zaw Win